Teenus põhineb  OCSP-protokollil (Online Certificate Status Protocol), mis on kirjeldatud Interneti standardis RFC 2560. OCSP kujutab endast lihtsat klient-server süsteemi, kus OCSP-klient saadab OCSP-responderile (serverile) päringu sertifikaadi kohta ning responder annab kinnituse, mis sisaldab sertifikaadi kehtivust ja kinnituse andmise aega. Responderi antud vastus on digitaalselt allkirjastatud.